
ΘΕΜΑ : «Προκήρυξη εκδήλωσης ενδιαφέροντος για Εκπαιδευτική επίσκεψη στο
                  Λιτόχωρο»
Στο Πλαίσιο του Αναλυτικού Προγράμματος και ειδικότερα των μαθημάτων Θρησκευτικών Α΄ τάξης, Γεωγραφίας-Γεωλογίας Α΄ και Β΄ τάξης , της Ιστορίας Γ΄ τάξης και της Τεχνολογίας Α΄, Β΄ και Γ΄ τάξεων, το Γυμνάσιο Μηλεών προγραμματίζει Εκπαιδευτική Επίσκεψη στο Λιτόχωρο την Παρασκευή 20 Δεκεμβρίου  2018. 
Στην εκδρομή θα συμμετέχουν 54 περίπου μαθητές /τριες του Γυμνασίου καθώς και 4 συνοδοί καθηγητές .
Το πρόγραμμα της εκδρομής περιλαμβάνει : 
· 07.30 π.μ. Αναχώρηση από τις Μηλιές,
· 10.00 - 10.30  Στάση στην «κοιλάδα των Τεμπών»,

· 11.00 - 12.30  Επίσκεψη στο Μοναστήρι «Αγίου Διονυσίου εν Ολύμπω»,

· 12.30 - 14.00  Επίσκεψη στη Βιομηχανία «ΔΙΟΣ»,

· 14.00 - 15.30  Επίσκεψη στο  «Ναυτικό Μουσείο» Λιτοχώρου
· 15.30 - 18.00  Περίπατος στο κέντρο της πόλης και φαγητό,
· 18.00  Αναχώρηση για επιστροφή στις Μηλιές.
Η μετακίνηση: με λεωφορεία, τα οποία θα πρέπει να πληρούν όλες τις προϋποθέσεις που απαιτεί η υπ’ αριθμ. 33120/ΓΔ4/28-2-2017 ΥΑ «Εκδρομές – Μετακινήσεις μαθητών Δημοσίων και Ιδιωτικών σχολείων, Δευτεροβάθμιας Εκπαίδευσης, εντός και εκτός της χώρας» και να είναι στην αποκλειστική διάθεσή μας καθ’ όλη τη διάρκεια της εκδρομής,. 

Με την προσφορά πρέπει να καταθέσει και υπεύθυνη δήλωση ότι διαθέτει το ειδικό σήμα λειτουργίας, το οποίο βρίσκεται σε ισχύ, καθώς και αντίγραφο ασφαλιστικής και φορολογικής ενημερότητας. 

Αν η προσφορά δεν αναφέρεται στα παραπάνω θα θεωρείται άκυρη .
Καλούνται οι ενδιαφερόμενοι να υποβάλλουν έως την Τετάρτη  27 Νοεμβρίου 2019 και ώρα 10.00, στο γραφείο του διευθυντή, κλειστές προσφορές όπου θα αναγράφεται η συνολική τιμή της εκδρομής και οι παρεχόμενες υπηρεσίες.
 Η αξιολόγηση των προσφορών θα πραγματοποιηθεί στο γραφείο του Διευθυντή του Γυμνασίου Μηλεών την Τετάρτη  27 Νοεμβρίου 2019 και ώρα 12.00 από ειδική επιτροπή που συγκροτείται για το θέμα αυτό . 

